మహారాష్ట్ర
మహారాష్ట్ర (Maharashtra), (మరాఠీ: महाराष्ट्र ) భారతదేశంలో వైశాల్యపరంగా మూడవ పెద్దరాష్ట్రం, జనాభా పరంగా రెండవ పెద్ద రాష్ట్రం (ఉత్తరప్రదేశ్ తరువాతి స్థానం). మహారాష్ట్రకు గుజరాత్, మధ్యప్రదేశ్, ఛత్తీస్‌గఢ్, తెలంగాణ, కర్నాటక, గోవా రాష్ట్రాలతోనూ, కేంద్రపాలిత ప్రాంతమైన దాద్రా-నగరుహవేలి తోనూ సరిహద్దులున్నాయి. పశ్చిమాన అరేబియా సముద్రం ఉంది. ముంబయి నగరం మహారాష్ట్ర రాజధాని, అతిపెద్ద నగరం.
జాతీయ రహదారి 65 (భారతదేశం)
జాతీయ రహదారి 65 (ఆంగ్లం: National Highway 65) (పాత సంఖ్య:జాతీయ రహదారి 9) భారతదేశంలోని ప్రధానమైన రహదారి. ఇది మహారాష్ట్రలోని పూణే పట్టణాన్ని మరియు ఆంధ్ర ప్రదేశ్లోని మచిలీపట్నం పట్టణాన్ని కలుపుతుంది. ఈ రహదారి సంఖ్య జాతీయ రహదారి 9 నుండి 65 గా మార్చబడింది.ఈ రహదారి మహారాష్ట్రలో 336 కి.మీ., కర్ణాటకలో 75 కి.మీ. మరియు ఆంధ్ర ప్రదేశ్ లో 430 కి.మీ. కలిపి మొత్తం సుమారు 841 కిలోమీటర్లు పొడవు ఉంటుంది.